মেট্রোর ভিতর হাতল ধরে স্টান্ট বরুণের, ভিডিও প্রকাশ পেতে বিপাকে অভিনেতা

ওয়েব ডেস্ক: ‘বর্ডার ২’ এর ট্রেলার মুক্তির পর জওয়ানের উর্দি গায়ে এই মুহূর্তে ভূয়সী প্রশংসা কুড়োচ্ছেন বরুণ ধাওয়ান (Varun Dhawan)। ইতিমধ্যেই বড়পর্দায় মুক্তি পেয়েছে ‘বর্ডার ২’। ছবির প্রচারের জন্য মেট্রো সফর করেছিলেন বরুণ। মেট্রোর (Metro) মধ্যে থাকা যাত্রীদের মনোরঞ্জন করার জন্য হাতল ধরে দোল খেতেই ফের কটাক্ষের শিকার হতে হয় অভিনেতাকে। এমন আবহেই মেট্রোর ভিতর ‘হিরোগিরি’ দেখিয়ে ফের বিতর্কে জড়ালেন বরুণ ধাওয়ান।

সম্প্রতি মেট্রোয় ছবির প্রচারে দেখা গিয়েছিশ বরুণ ধাওয়ানকে। যদিও বলিউড তারকাদের এহেন প্রচার কৌশলী নতুন নয়। সিনেমা মুক্তি আসন্ন হলেই মেট্রো রাইডে মেতে ওঠেন তারকারা। কিন্তু সমস্যা হল, মেট্রোর ভিতর তিনি এমন আচরণ করলেন (Varun Dhawan Metro stunt), যা সাধারণ যাত্রীরা একেবারেই ভালভাবে নেননি। ভাইরাল একটি ভিডিওতে দেখা যায়, বরুণ স্বভাবসুলভ সহজভাবে যাত্রীদের সঙ্গে আড্ডা দিচ্ছিলেন, জিজ্ঞেস করেন তাঁরা ‘বর্ডার ২’ কোথায় দেখবেন। সব ঠিকই ছিল, কিন্তু এরপর তিনি যাত্রীদের জন্য নির্দিষ্ট মেট্রোর হাতল ধরে স্টান্ট করতে শুরু করেন। এই মুহূর্তটিই সোশ্যাল মিডিয়ায় ছড়িয়ে পড়তেই সমালোচনা শুরু হয়। ভিডিওটি প্রকাশ্যে আসতেই মুম্বইয়ের মেট্রো কর্তৃপক্ষ সতর্ক করেছে অভিনেতাকে।

আরও পড়ুন: প্লেব্যাক সিঙ্গিং থেকে অবসরের ঘোষণা অরিজিৎ সিংয়ের

মেট্রো অপারেটর এম এম এম ও সি এল- এর পেজ থেকে অভিনেতার ভিডিও শেয়ার করে করা সমালোচনা করে বলা হয়েছে, সিনেমার মতো এই ভিডিওর ক্যাপশনও একটি সতর্কবাণী দেওয়া উচিত ছিল আপনার। মেট্রোতে এইরকম স্টান্ট দেখানোর চেষ্টা করবেন না।