৩ রোল অবজারভারকে বদলি? নির্দেশ বাতিল করতে নন্দিনীকে চিঠি কমিশনের

কলকাতা: নির্বাচন কমিশনের অনুমতি ছাড়া ইলেক্টোরাল রোল অবজার্ভার বদলি (Roll Observers Transferred) করা হয়। কেন তিন রোল অবজারভারকে বদলি করা হল? প্রশ্ন তুলে মুখ্যসচিব নন্দিনী চক্রবর্তীকে (Chief Secretary Nandini Chakraborty) চিঠি দিল নির্বাচন কমিশন (Election Commission)। অবিলম্বে বদলির বাতিল করতে নির্দেশ কমিশনের।

পশ্চিমবঙ্গে বিশেষ নিবিড় সংশোধন (Special Intensive Revision–SIR) চলাকালীন নির্বাচন কমিশনের পূর্বানুমতি ছাড়া ইলেক্টোরাল রোল অবজার্ভারদের বদলির নির্দেশ ঘিরে বিতর্ক শুরু হয়েছে। এই প্রেক্ষিতে রাজ্য সরকারের জারি করা সংশ্লিষ্ট বদলির অর্ডার অবিলম্বে বাতিল করার নির্দেশ দিল নির্বাচন কমিশন। নির্বাচন কমিশনের তরফে জানানো হয়েছে, SIR চলাকালীন কোনও আধিকারিককে কমিশনের পূর্বানুমতি ছাড়া বদলি করা যাবে না। অথচ রাজ্য সরকার কমিশনের অনুমতি ছাড়াই তিনজন ইলেক্টোরাল রোল অবজার্ভারকে বদলি করেছে, যা কমিশনের নির্দেশের পরিপন্থী।

আরও পড়ুন:

এই কারণে সংশ্লিষ্ট বদলির নির্দেশ বাতিল করে ভবিষ্যতে এমন সিদ্ধান্তের আগে কমিশনের সম্মতি নেওয়ার নির্দেশ দেওয়া হয়েছে। ২৮ জানুয়ারির মধ্যে রিপোর্ট জমা দেওয়ারও নির্দেশ দেওয়া হয়েছে রাজ্যকে।
স্মিতা পাণ্ডে (IAS) — পশ্চিম বর্ধমান, পূর্ব বর্ধমান ও বীরভূম। অস্বিনী কুমার যাদব (IAS)-উত্তর ও দক্ষিণ দিনাজপুর। রণধীর কুমার (IAS) — উত্তর ২৪ পরগনা ও কলকাতা উত্তর। এই তিনজনের বদলির ক্ষেত্রে আগাম কোনও অনুমতি ছাড়াই রাজ্য বদলি করেছে যা কমিশনের নির্দেশ উলঙ্ঘন। সেই কারণেই চিঠি পাঠানো হয়েছে মুখ্যসচিবকে।

The post ৩ রোল অবজারভারকে বদলি? নির্দেশ বাতিল করতে নন্দিনীকে চিঠি কমিশনের first appeared on KolkataTV.

The post ৩ রোল অবজারভারকে বদলি? নির্দেশ বাতিল করতে নন্দিনীকে চিঠি কমিশনের appeared first on KolkataTV.