সিঙ্গুর থেকেই সোজা দিল্লি যাচ্ছেন মমতা

কলকাতা: ২৮ জানুয়ারি মুখ্যমন্ত্রীর দিল্লি (Delhi) সফর। সিঙ্গুরের অনুষ্ঠানের পরেই দিল্লি যাওয়ার কথা মমতা বন্দ্যোপাধ্যায়ের (Mamata Banerjee)। এসআইআর (West Bengal SIR প্রতিবাদ জোরদার করতে এবার দিল্লি সফরে যাবেন। ২৮ জানুয়ারি, বুধবার দুপুর ১ টায় সিঙ্গুরে (Singur)র ইন্দ্রখালি মাঠে সভা করবেন মুখ্যমন্ত্রী। সূত্রের খবর, সেখানে সরকারি মঞ্চে বেশ কিছু শিলান্যাস কর্মসূচির পর রাজনৈতিক সভাও করবেন তিনি। এখান থেকে বাংলার বাড়ির প্রকল্পের দ্বিতীয় পর্যায়ে উদ্বোধন করবেন মুখ্যমন্ত্রী। সিঙ্গুর থেকেই দিল্লির উদ্দেশ্যে রওনা হওয়ার কথা।

২৮ জানুয়ারি মমতা বন্দ্যোপাধ্যায় সিঙ্গুরে সভা করবেন। মমতার সভার ঠিক ১০ দিন আগে সিঙ্গুরে ‘টাটার মাঠে’ সভা করেছিলেন প্রধানমন্ত্রী নরেন্দ্র মোদি। মানুষের প্রত্যাশা ছিল ভোটমুখী বাংলায় এই সভা থেকে শিল্প সংক্রান্ত বড় ঘোষণা করবেন তিনি।’টাটাকে বাংলায় ফেরাবো’ – কেন্দ্রীয় মন্ত্রী সুকান্ত মজুমদার এমন কথা বললেও শিল্প নিয়ে সিঙ্গুরে নীরবই ছিলেন মোদি। কিন্তু এই জাতীয় কোনও ঘোষণা করেননি মোদি। তার ঠিক ১০ দিন পর মমতা বন্দ্যোপাধ্যায়ের এই সভা। সিঙ্গুরকে মমতা কি কিছু দেবেন? বাড়ছে প্রত্যাশা। সিঙ্গুরে সেই সব জমি আর আগের মতো সুফলা নেই। তাই এখন মোদি আসার আগে সিঙ্গুরের বহু মানুষের মুখেই শোনা গিয়েছিল , ‘এ জমিতে তো চাষ হবে না। শিল্প এলে আসুক’। এই পরিস্থিতিতে সেই সিঙ্গুরের মাটিতেই প্রায় ৪ বছর পর সিঙ্গুরের মাটিতে পা রাখছেন মমতা বন্দ্যোপাধ্যায়। ভোটমুখী বাংলায় সিঙ্গুরে মমতা বন্দ্যোপাধ্যায় কী বলেন, সেদিকে সারা বাংলার নজর থাকবে।

আরও পড়ুন: ৩১ মার্চের মধ্যে রাজ্যকে জমি হস্তান্তরের নির্দেশ কলকাতা হাইকোর্টের

অন্যদিকে, এসআইআর নিয়ে প্রথন থেকেই প্রতিবাদে সরব হয়েছেন মমতা। এসআইআর প্রক্রিয়ায় আমজনতার হয়রানির প্রতিবাদে পথে নেমেছিলেন মমতা বন্দ্যোপাধ্যায় (Mamata Banerjee), অভিষেক বন্দ্যোপাধ্যায় (Abhishek Banerjee)-সহ দলের শীর্ষ নেতা, মন্ত্রী, জনপ্রতিনিধিরা।‘অবৈজ্ঞানিক’ পদ্ধতিতে এসআইআর নিয়ে যে সুর চড়িয়েছিলেন বাংলার মুখ্যমন্ত্রী এসআইআর (West Bengal SIR) ‘হয়রানি’র জেরে এখনও পর্যন্ত যাঁদের মৃত্যু হয়েছে, তাঁদের কয়েকজনের পরিবারের সদস্যরা মুখ্যমন্ত্রীর সঙ্গী হচ্ছেন বলে জানা গিয়েছে। বাংলা থেকে শুরু করা প্রতিবাদ এবার দেশজুড়ে সর্বস্তরে ছড়িয়ে দেবেন তৃণমূল নেত্রী মমতা। এই সফরে কমিশনের দপ্তরে গিয়ে মুখ্য নির্বাচনী আধিকারিক জ্ঞানেশ কুমারের সঙ্গে মমতা বন্দ্যোপাধ্যায় দেখা করবেন কি না, তা এখনও অবশ্য জানা যায়নি।সূত্রের খবর, জানুয়ারিতেই দিল্লি সফরে যাবেন তিনি। চলতি সপ্তাহে কেন্দ্রের বাজেট অধিবেশন শুরু। ১ ফেব্রুয়ারি বাজেট পেশ করবেন অর্থমন্ত্রী নির্মলা সীতারমন। সেই অধিবেশনে তৃণমূল সাংসদদের সংসদীয় রণকৌশল ঠিক করে দিতে পারেন। সেই কারণে এই সময়ে তাঁর দিল্লিযাত্রা। তবে মমতার এবারের সফরের বিশেষ উদ্দেশ্য অবশ্যই দ্রুত ও অপরিকল্পিত উপায়ে এসআইআর (West Bengal SIR) প্রক্রিয়ার বিরোধিতার সর্বাত্মকভাবে ছড়িয়ে দেওয়া।