গত বারের তুলনায় এবার বিহারে বাড়ল ভোটের শতাংশ!

ওয়েব ডেস্ক: বিহারে শুরু হয়েছে বিধানসভা নির্বাচন (Bihar Assembly Election 2025)। ৬ নভেম্বর, বৃহস্পতিবার হয়েছে প্রথম দফার নির্বাচন। কমিশন সূত্রে খবর, ২০২০ সালের তুলনায় এবার বিহারে ভোটের শতাংশ (Vote Percentage) অনেকটাই বেড়েছে। কমিশন সূত্রে খবর, বিকেল পর্যন্ত বিহারে ৬০.১৩ শতাংশ ভোট পড়েছে।

২০২০ সালের গত বিধানসভা নির্বাচনে মোট ভোট পড়েছিল ৫৭.২৯ শতাংশ। তবে ২০২৫ সালের বিধানসভা নির্বাচনে ভোটের বেড়েছে প্রায় ৩ শতাংশ। ফলে এবার বিকেল ৫টা পর্যন্ত ভোট পড়েছে ৬০.১৩ শতাংশ। কমিশনের শেষ পাওয়া তথ্য অনুযায়ী, এদিন সব থেকে বেশি ভোট পড়েছে বেগুসরাইতে (Begusarai)। সেখানে ভোটের শতাংশ হল ৬৭.৩২ শতাংশ।

আরও খবর : ভোটদানের হারে সবচেয়ে এগিয়ে গোপালগঞ্জ

বিহারে (Bihar) প্রথম দফায় ১৮টি জেলার ১২১টি আসনে ভোট হয়েছে। তার মধ্যে বেগুসরাইতে সবথেকে বেশি ভোট পড়েছে। তার পরেই বাক্সোরে ৫৫.১০ শতাংশ, দ্বারভাঙায় ৫৮.৩৮ শতাংশ, গোপালগঞ্জে ৬৪.৯৬ শতাংশ, পাটনায় ৫৫.০২ শতাংশ, শেখ পুরায় ৫২.৩৬ শতাংশ ও বৈশালীতে ৫৯.৪৫ শতাংশ ভোট পড়েছে।

প্রথম দফায় ভোটারের সংখ্যা ৩ কোটি ৭৮ লাখ। তার মধ্যে ৬০.১৩ শতাংশ মানুষ ভোট দিয়েছেন বলে জানা গিয়েছে। এর পরেই হবে দ্বিতায় দফার ভোট। তা হবে আগামী ১১ নভেম্বর, মঙ্গলবার। সেদিন মোট ১২২ আসনে ভোট হবে। তার পরেই ১৪ নভেম্বর ফলপ্রকাশ করা হবে। সেদিনই জানা যাবে, বিহারের (Bihar) ২৪৩টি আসনের মধ্যে কে কত আসনে জয়ী হয়েছেন।