বিশ্বকাপ বয়কট করলে বিপুল আর্থিক ক্ষতি হবে পাকিস্তানের!

ওয়েব ডেস্ক : টি২০ বিশ্বকাপ (T20 World Cup 2026) নিয়ে সমস্যার শেষ নেই। প্রথমে, ভারতে (India) বিশ্বকাপ না খেলতে আসার সিদ্ধান্ত বাংলাদেশের (Bangladesh)। ফলে তাঁদের বদলে স্কটল্যান্ডকে সুযোগ দেওয়া হয়। অন্যদিকে পাকিস্তান (Pakistan) এই টুর্নামেন্ট খেলবে কি না? তা নিয়ে বিস্তর জলঘোলা চলছে। তবে বিশ্বকাপ বয়কট করলে পাকিস্তানের উপর নেমে আসতে পারে বিশাল আর্থিক কোপ!

মূলত, বাংলাদেশের সমর্থনে টি২০ বিশ্বকাপ না খেলার হুমকি দিয়েছে পাকিস্তান। অন্যদিকে দল ঘোষণাও করেছে তারা। কিন্তু এই টুর্নামেন্ট তারা খেলবে কি না তা নিয়ে এখনও চূড়ান্ত সিদ্ধান্ত নেওয়া হয়নি পাক বোর্ডের (PCB) তরফে। তবে একাধিক রিপোর্ট বলছে, পাকিস্তান পুরো বিশ্বকাপ বয়কট না করে ভারতের ম্যাচ বয়কট করতে পারে। অন্যদিকে টুর্মামেন্টে কালো ব্যান্ড পরেও খেলতে নামতে পারে তারা।

আরও খবর : ২০২৯ সালের ক্লাব বিশ্বকাপ কি ব্রাজিলে? কী জানাল FIFA?

রেভস্পোর্টসে প্রকাশিত রিপোর্ট বলছে, পাকিস্তান যদি বিশ্বকাপ (T20 World Cup 2026) বয়কট করে তাহলে ৩৮ মিলিয়ন মার্কিন ডলারের আইনি জটিলতায় পড়তে পারে পাকিস্তান। ভারতীয় মুদ্রায় এই অর্থের মূল্য হল ৩৪৮ কোটি টাকার কাছাকাছি। পাকিস্তানকে যদি এই অর্থ দিতে হয় তাহলে, অন্যান্য কাজ চালাতে সমস্যার সম্মুখীন হতে পারে পাক বোর্ড।

পাকিস্তান যদি বিশ্বকাপ (T20 World Cup 2026) না খেলে তাহলে তাদের বিরুদ্ধে বিজ্ঞাপন, ব্র্যান্ডিং, স্পনসরশিপের চুক্তি ভাঙার অভিযোগ উঠবে। ফলে তাদের বিরুদ্ধে মামলা হতে পারে। ভারতের বিরুদ্ধে ম্যাচ বয়কট করলেও একই সমস্যার সম্মুখীন হবে পাক বোর্ড। কারণ প্রতি ম্যাচের জন্য বিভিন্ন চুক্তি হয়ে থাকে। তবে কোনও ম্যাচ যদি না হয় তাহলে আর্থিক ক্ষতি হতে পারে সংস্থাগুলির। তবে পাকিস্তান বিশ্বকাপ খেলবে কি না, তা আগামী ৩০ জানুয়ারি বা ২ ফেব্রুয়ারি জানা যাবে বলে জানিয়েছেন পাকিস্তান ক্রিকেট বোর্ডের চেয়ারম্যান মহসিন নকভি।