প্লেব্যাক সিঙ্গিং থেকে অবসরের ঘোষণা অরিজিৎ সিংয়ের

কলকাতা: প্লেব্যাক সিঙ্গিং থেকে সরে দাঁড়ানোর ঘোষণা অরিজিৎ সিংয়ের (Arijit Singh)। ভারতীয় সঙ্গীত জগতে উজ্জ্বল নক্ষত্র অরিজিৎ সিং। এই নাম নামটাই বাঙালির আবেগ। আচমকাই বড় ঘোষণা করলেন, অরিজিৎ আর প্লেব্যাক গায়ক(Arijit Singh Playback Singing)। হিসেবে নতুন কোনও কাজ করবেন না। এই ঘোষণা ভক্তদের মন ভেঙেছে। নেটিজেনদের বড় একটি অংশের দাবি, রাজনীতির শিকার হতে হয়েছে।

কোটি কোটি শ্রোতার হৃদয়ে জায়গা করে নিয়েছেন অরিজিৎ সিং (Arijit Singh)। তাঁর সুরের মূর্ছনায় পাগল ভক্তরা। হঠাৎই বড় ঘোষণা করলেন, তিনি আর প্লেব্যাক গায়ক হিসেবে নতুন কোনও কাজ করবেন না। সোশ্যাল মিডিয়ায় করা একটি পোস্টের মাধ্যমেই এই সিদ্ধান্তের কথা নিজে জানান অরিজিৎ (Arijit Singh playback singing)। নিজের বার্তায় অরিজিৎ লেখেন, “নতুন বছরের শুভেচ্ছা সকলকে। শ্রোতা হিসেবে এত বছর ধরে আমায় যে ভালোবাসা দিয়েছেন, তার জন্য অসংখ্য ধন্যবাদ। তবে আমি আনন্দের সঙ্গে ঘোষণা করছি, এ বার থেকে আমি আর প্লেব্যাক গায়ক হিসেবে কোনও কাজ করব না।

আরও পড়ুন: দক্ষিণী পাত্রের সঙ্গে আংটি বদল করলেন অদ্রিজা

গায়ক এও স্পষ্ট করে দিয়েছেন, তিনি ছবিতে গান গাইবেন না। কিন্তু তাঁর মিউজিক্যাল কেরিয়ার থমকাচ্ছে না। অর্থাৎ অন্যত্র সঙ্গীতচর্চা যেমন করছেন করবেন। কিন্তু কেন এই অবসর? তার কারণও জানিয়েছেন সেই সোশ্যাল মিডিয়া পোস্টের কমেন্টে। স্বাভাবিক ভাবেই এমন ঘোষণা মনখারাপ অনুরাগীদের। অকস্মাৎ এমন ঘোষণা অনেকেরই বিশ্বাস হচ্ছে না।অনুরাগীদের এই একটাই প্রশ্ন, কেন গায়ক হঠাৎ এই সিদ্ধান্ত নিলেন। তারই উত্তরে কমেন্টে অরিজিৎ লেখেন,এর একটা কারণ আছে। নতুন কোনও গায়ক উঠে এসে আমাকে সত্যিকারের অনুপ্রেরণা দেবে, এই অপেক্ষায় আমি রইলাম।”